రూ 3,199లకే పానాసోనిక్‌ స్మార్ట్‌ఫోన్‌..
- టీ44 లైట్‌ పేరిట మార్కెట్లోకి విడుదల
న్యూఢిల్లీ : ప్రముఖ ఎలక్ట్రానిక్‌ ఉత్పత్తుల దిగ్గజ సంస్థ పానాసోనిక్‌ టీ44 లైట్‌ పేరిట తక్కువ ధర కలిగిన స్మార్ట్‌ఫోన్‌ను భారత్‌ మార్కెట్లోకి విడుదల చేసింది. దీని ధరను సంస్థ రూ.3,199గా నిర్ణయి ంచింది. నేటి యువత అభిరుచులకు తగ్గట్టుగా రూపొందించినట్లుగా పానాసోనిక్‌ ఇండియా మొబిలిటీ డివిజన్‌ బిజినెస్‌ హెడ్‌ పంకజ్‌ రానా తెలిపారు. యాండ్రాయిడ్‌ 6.0 ఆపరేటింగ్‌ సిస్టమ్‌, 512 ఎంబీ ర్యామ్‌, 8 జీబీ అంతర్గాత మొమరీతో పాటు 32 వరకు అంతర్గత మెమోరీని పెంచుకొనే సౌలభ్యం 2 మెగాఫిక్స్‌ల్‌ వెనుక కెమేరా, ఎల్‌ఈడీ ఫ్లాష్‌, వీజీఎ ముందు కెమెరాతో పాటు 2400 ఏంఎహెచ్‌ బ్యాటరీ సామర్థ్యంతో ఈ ఫోన్‌ మార్కెట్లోకి రానుంది. ఈ ఫోన్‌లో 3జీ, బ్లూటూత్‌, వై-ఫై, జీపీఎస్‌, ఎఫ్‌ఎం లాంటి అదనపు సౌకర్యాలు వున్నట్టు వెల్లడించారు. టీ44 అమ్మకాలను 1 ఆగస్టు మధ్యాహ్నాం 3 గంటల నుంచి ప్రారంభించనున్నట్లుగా కంపెనీ తెలిపింది.
మీ స్నేహితులకు రికమెండ్ చెయ్యండి